CELEX: 32007D0603
Language: lt
Date: 1189123200000
Title: 2007/603/EB: 2007 m. rugsėjo 7 d. Komisijos sprendimas, iš dalies keičiantis Sprendimą 2001/618/EB, kad Slovakija būtų įtraukta į regionų, kuriuose nėra Aujeskio ligos, sąrašą ir Ispanijos regionai – į regionų, kuriuose vykdomos patvirtintos Aujeskio ligos kontrolės programos, sąrašą (pranešta dokumentu Nr. C(2007) 4108) (Tekstas svarbus EEE )

8.9.2007   
            
            
               LT
            
            
               Europos Sąjungos oficialusis leidinys
            
            
               L 236/7
            
         
      KOMISIJOS SPRENDIMAS
   
   2007 m. rugsėjo 7 d.
   iš dalies keičiantis Sprendimą 2001/618/EB, kad Slovakija būtų įtraukta į regionų, kuriuose nėra Aujeskio ligos, sąrašą ir Ispanijos regionai – į regionų, kuriuose vykdomos patvirtintos Aujeskio ligos kontrolės programos, sąrašą
   (pranešta dokumentu Nr. C(2007) 4108)
   (Tekstas svarbus EEE)
   (2007/603/EB)
   EUROPOS BENDRIJŲ KOMISIJA
   atsižvelgdama į Europos bendrijos steigimo sutartį,
   atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos 9 straipsnio 2 dalį ir 10 straipsnio 2 dalį,
   kadangi:
   
               (1)
            
            
               Direktyvoje 64/432/EEB nustatomos Bendrijos vidaus prekybos tam tikrais gyvūnais taisyklės. Tos direktyvos 9 straipsnyje nustatomos privalomosios nacionalinės programos dėl tam tikros užkrečiamos ligos, įskaitant Aujeskio ligą, kurios turi būti pateikiamos Komisijai tvirtinti. Be to, Direktyvos 64/432/EEB 10 straipsnyje nustatyta, kad valstybė narė turi pateikti Komisijai atitinkamus dokumentus, kuriuose būtų nurodytas tų ligų statusas jų teritorijoje.
            
         
               (2)
            
            
               2001 m. liepos 23 d. Komisijos sprendimo 2001/618/EB dėl papildomų garantijų, susijusių su Aujeskio liga Bendrijos vidaus prekybai kiaulėmis, ir kriterijų, pateikiant informaciją apie šią ligą, bei panaikinančio Sprendimus 93/24/EEB ir 93/244/EEB (2) I priede pateiktas valstybių narių ar jų regionų, kuriuose nėra Aujeskio ligos ir kuriuose uždrausta vakcinacija, sąrašas. Sprendimo 2001/618/EB II priede pateiktas valstybių narių ar jų regionų, kuriuose vykdomos patvirtintos Aujeskio ligos kontrolės programos.
            
         
               (3)
            
            
               Slovakijoje jau keletą metų įgyvendinama Aujeskio ligos likvidavimo programa.
            
         
               (4)
            
            
               Slovakija pateikė Komisijai dokumentus, patvirtinančius, kad Slovakijos teritorijoje nėra Aujeskio ligos, ir įrodančius, kad toje valstybėje narėje ši liga buvo likviduota.
            
         
               (5)
            
            
               Komisija išnagrinėjo Slovakijos pateiktus dokumentus ir nustatė, kad jie atitinka Direktyvos 64/432/EEB 10 straipsnio 1 dalies nuostatas. Todėl minėta valstybė narė turėtų būti įtraukta į Sprendimo 2001/618/EB I priede pateiktą sąrašą.
            
         
               (6)
            
            
               Ispanijoje jau keletą metų įgyvendinama Aujeskio ligos likvidavimo programa.
            
         
               (7)
            
            
               Ispanija pateikė Komisijai dokumentus, patvirtinančius, kad programos vykdomos Galisijos, Baskijos, Astūrijos, Kantabrijos, Navaros, La Riochos autonominėse bendruomenėse, Kastilijos ir Leono autonominės bendruomenės Leono, Samoros, Palensijos, Burgoso, Valjadolido ir Avilos provincijose bei Kanarų salų Las Palmaso provincijoje ir paprašė šias programas patvirtinti.
            
         
               (8)
            
            
               Komisija išnagrinėjo Ispanijos pateiktus dokumentus ir nustatė, kad jie atitinka Direktyvos 64/432/EEB 9 straipsnio 1 dalyje nustatytus reikalavimus.
            
         
               (9)
            
            
               Reikėtų atitinkamai iš dalies pakeisti Sprendimo 2001/618/EB II priede pateiktą sąrašą, į jį įtraukiant tuos Ispanijos regionus.
            
         
               (10)
            
            
               Todėl reikėtų atitinkamai iš dalies pakeisti Sprendimą 2001/618/EB.
            
         
               (11)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2001/618/EB I ir II priedai pakeičiami šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. rugsėjo 7 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL 121, 1964 7 29, p. 1977/64. Direktyva su paskutiniais pakeitimais, padarytais Direktyva 2006/104/EB (OL L 363, 2006 12 20, p. 352).
   
      (2)  OL L 215, 2001 8 9, p. 48. Sprendimas su paskutiniais pakeitimais, padarytais Sprendimu 2006/911/EB (OL L 346, 2006 12 9, p. 41).
   
      PRIEDAS
      „
            I PRIEDAS
            Valstybės narės arba jų regionai, kuriuose nėra Aujeskio ligos ir kuriuose uždrausta vakcinacija
            
                        ISO kodas
                     
                     
                        Valstybė narė
                     
                     
                        Regionai
                     
                  
                        CZ
                     
                     
                        Čekijos Respublika
                     
                     
                        Visi regionai
                     
                  
                        DK
                     
                     
                        Danija
                     
                     
                        Visi regionai
                     
                  
                        DE
                     
                     
                        Vokietija
                     
                     
                        Visi regionai
                     
                  
                        FR
                     
                     
                        Prancūzija
                     
                     
                        Eno, Enos, Aljė, Aukštutinio Provanso Alpių, Pajūrio Alpių, Ardešo, Ardėnų, Arježo, Obo, Odo, Averono, Žemutinio Reino, Ronos deltos, Kalvadoso, Kantalio, Šarantos, Pajūrio Šarantos, Šero, Korezo, Kot d'Oro, Krezo, De Sevro, Dordonės, Du, Dromo, Esono, Ero, Ero ir Luaro, Garo, Žero, Žirondos, Aukštutinių Alpių, Aukštutinės Senos, Aukštutinės Garonos, Aukštutinės Luaros, Aukštutinės Marnos, Aukštutinių Pirėnų, Aukštutinio Reino, Aukštutinės Sonos, Aukštutinės Savojos, Aukštutinio Vjeno, Hero, Endro, Endro ir Luaros, Izero, Juros, Landų, Luaros, Atlanto Luaros, Luaro ir Šero, Luarė, Lo, Lo ir Garonos, Lozero, Meno ir Luaros, Manšo, Marnos, Majeno, Merto ir Mozelio, Mezo, Mozelio, Njevro, Uazos, Orno, Paryžiaus, Pa de Kalė, Atlanto Pirėnų, Rytų Pirėnų, Piui de Domo, Rejunjono, Ronos, Sarto, Sonos ir Luaros, Savojos, Senos ir Marnos, Pajūrio Senos, Sena-Sen Deni, Somos, Tarno, Tarno ir Garonos, Belforo teritorijos, Marnos slėnio, Uazos slėnio, Varo, Vokliūzo, Vandėjos, Vjeno, Vogėzų, Jono, Ivlino departamentai.
                     
                  
                        CY
                     
                     
                        Kipras
                     
                     
                        Visa teritorija
                     
                  
                        LU
                     
                     
                        Liuksemburgas
                     
                     
                        Visi regionai
                     
                  
                        AT
                     
                     
                        Austrija
                     
                     
                        Visa teritorija
                     
                  
                        SK
                     
                     
                        Slovakija
                     
                     
                        Visi regionai
                     
                  
                        FI
                     
                     
                        Suomija
                     
                     
                        Visi regionai
                     
                  
                        SE
                     
                     
                        Švedija
                     
                     
                        Visi regionai
                     
                  
                        UK
                     
                     
                        Jungtinė Karalystė
                     
                     
                        Visi Anglijos, Škotijos ir Velso regionai
                     
                  
         
            II PRIEDAS
            Valstybės narės arba jų regionai, kuriuose vykdomos Aujeskio ligos kontrolės programos
            
                        ISO kodas
                     
                     
                        Valstybė narė
                     
                     
                        Regionai
                     
                  
                        BE
                     
                     
                        Belgija
                     
                     
                        Visa teritorija
                     
                  
                        ES
                     
                     
                        Ispanija
                     
                     
                        Galisijos, Baskijos, Astūrijos, Kantabrijos, Navaros, La Riochos autonominių bendruomenių teritorija.
                        Kastilijos ir Leono autonominės bendruomenės Leono, Samoros, Palensijos, Burgoso, Valjadolido ir Avilos provincijų teritorija.
                        Kanarų salų Las Palmaso provincijos teritorija.
                     
                  
                        FR
                     
                     
                        Prancūzija
                     
                     
                        Žydrojo Kranto, Finistero, Ilio ir Vileno, Morbihano ir Šiaurės departamentai.
                     
                  
                        IT
                     
                     
                        Italija
                     
                     
                        Bolcano provincija.
                     
                  
                        NL
                     
                     
                        Nyderlandai
                     
                     
                        Visa teritorija
                     
                  “